**คำนำ**

แผนพัฒนาท้องถิ่นสี่ปี เป็นแผนพัฒนาขององค์กรปกครองส่วนท้องถิ่นที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงาน โครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายความรวมถึงการเพิ่มเติมหรือเปลี่ยนแปลงแผนพัฒนาท้องถิ่นสี่ปี

องค์การบริหารส่วนตำบลเมืองจังได้จัดทำแผนพัฒนาท้องถิ่นสี่ปี (พ.ศ.2561-2565) เพิ่มเติมครั้งที่ 1 พ.ศ.2561 โดยมีวัตถุประสงค์เพื่อแก้ไขปัญหาและพัฒนาระบบบริการสาธารณะของท้องถิ่นครอบคลุมและมีประสิทธิภาพ โดยผ่านกระบวนการจัดทำประชาคมท้องถิ่น เพื่อสร้างกระบวนการ มีส่วนร่วมของประชาชนและชุมชน เพื่อการนำไปเป็นกรอบและแนวทางในการของบประมาณรายจ่ายประจำปี รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่นสี่ปี

องค์การบริหารส่วนตำบลเมืองจัง ขอขอบคุณผู้แทนประชาคมหมู่บ้าน ชุมชน และตำบล คณะกรรมการสนับสนุนการจัดทำแผนพัฒนาองค์การบริหารส่วนตำบลเมืองจัง คณะกรรมการพัฒนาองค์การบริหารส่วนตำบลเมืองจัง ผู้นำชุมชน ส่วนราชการ หน่วยงานรัฐวิสาหกิจ และทุกภาคส่วนในประชาสังคมที่ได้ให้ข้อมูลและเสนอความคิดเห็น และแนวทางในการจัดทำแผนพัฒนาท้องถิ่นสี่ปี (พ.ศ. 2561 – 2564) เพิ่มเติมครั้งที่ 1 พ.ศ. 2561 จนสำเร็จตามวัตถุประสงค์ในครั้งนี้เป็นอย่างดียิ่ง

องค์การบริหารส่วนตำบลเมืองจัง

15 กุมภาพันธ์ 2561

**สารบัญ**

หน้า

**ส่วนที่ 1**

๑. เหตุผลและความจำเป็น

๒. วัตถุประสงค์ของการแก้ไขเพิ่มเติมแผนพัฒนาท้องถิ่นสี่ปี (พ.ศ.2561 – 2564)

๓. ขั้นตอนการแก้ไขเพิ่มเติมแผนพัฒนาท้องถิ่นสี่ปี (พ.ศ.2561 – พ.ศ.2564)

**ส่วนที่ 2**

บัญชีสรุปโครงการพัฒนา แผนพัฒนาท้องถิ่นสี่ปี (พ.ศ.2561-2564) 1

เพิ่มเติมครั้งที่ 1 พ.ศ.2561(ผ.07)

รายละเอียดโครงการพัฒนา แผนพัฒนาท้องถิ่นสี่ปี (พ.ศ.2561-2564) 3

เพิ่มเติมครั้งที่ 1 พ.ศ.2561 (ผ.01)

**ส่วนที่ ๑**

**บทนำ**

**๑. เหตุผลและความจำเป็น**

ตามที่ องค์การบริหารส่วนตำบลเมืองจังได้ประกาศใช้แผนพัฒนาท้องถิ่นสี่ปี (พ.ศ.2561-2564) เพื่อใช้เป็นแนวทางในการพัฒนาและเป็นกรอบในการจัดทำงบประมาณรายจ่ายประจำปี เมื่อวันที่ 31 ตุลาคม 2559 เรียบร้อยแล้วนั้น

เนื่องจากปัจจุบันสภาพปัญหาและความต้องการพัฒนาในพื้นที่ได้มีการเปลี่ยนแปลงไปจากเดิม ตลอดจนสถานการณ์ทางการเงิน การคลังขององค์การบริหารส่วนตำบลเมืองจังที่มีอยู่ค่อนข้างจำกัด และเพื่อให้เกิดการแก้ไขปัญหาและพัฒนาระบบบริการสาธารณะของท้องถิ่นครอบคลุมและมีประสิทธิภาพสอดคล้องกับเหตุการณ์ที่เป็นจริงและเป็นปัจจุบัน องค์การบริหารส่วนตำบลเมืองจังจึงมีความจำเป็นต้องเพิ่มเติมโครงการในแผนพัฒนาท้องถิ่นสี่ปี (พ.ศ.2561 – พ.ศ.2564) โดยถือปฏิบัติตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติม (ฉบับที่ 2) พ.ศ.2559

**๒. วัตถุประสงค์ของการเพิ่มเติมแผนพัฒนาท้องถิ่นสี่ปี (พ.ศ.2561 – พ.ศ.2564)**

2.1 เพื่อให้การจัดทำโครงการในการแก้ปัญหาตามแผนพัฒนาท้องถิ่นสี่ปี (พ.ศ.2561 – พ.ศ.2564) มีความสอดคล้องกับสภาพพื้นที่และสถานการณ์ในปัจจุบัน

2.2 เพื่อตอบสนองความต้องการของชุมชน ที่เปลี่ยนแปลงไป ประกอบกับนโยบายของรัฐบาลที่มีความจำเป็นเร่งด่วนในการแก้ไขปัญหา บรรเทาความเดือดร้อนของประชาชน

**๓. ขั้นตอนการเพิ่มเติมและเปลี่ยนแปลงแผนพัฒนาท้องถิ่นสี่ปี (พ.ศ.2561 – พ.ศ.2564) ฉบับที่ 1**

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมฉบับที่ 2 พ.ศ. 2559 ข้อ ๒๒ เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นสี่ปีได้ โดยให้ดำเนินการตามขั้นตอน ดังนี้

(๑) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น

(๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น (๓) ผู้บริหารท้องถิ่นพิจารณาอนุมัติร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงและประกาศใช้แผนพัฒนาท้องถิ่นสี่ปีที่เพิ่มเติมหรือเปลี่ยนแปลง

เพื่อให้เป็นไปตามกฎหมายว่าด้วยสภาตำบลและองค์การบริหารส่วนตำบล สำหรับองค์การบริหารส่วนตำบลให้ผู้บริหารท้องถิ่นเสนอร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้ต่อไป”

ในกรณีแผนพัฒนาท้องถิ่นสี่ปีมีระยะเวลาการใช้บังคับเหลืออยู่ไม่ถึงหนึ่งร้อยแปดสิบวันไม่ให้ดำเนินการเพิ่มเติมหรือเปลี่ยนแปลง

**ส่วนที่ 2**











